Publication: Magyar Közlöny
Issue: MK-2003-110 (Year: 2003, Number: 110)
Era: 1990-2004
Section: módosításáról szóló 1996. évi XXII. törvény 36. §-ának
Paragraph Index: 760

1. Cikk A fogalmak meghatározása A jelen Egyezményben használt fogalmak jelentése az alábbi: — a „segítséget kérõ Szerzõdõ Fél” azt a Szerzõdõ Felet jelöli, amely megkereséssel fordul a másik Szerzõdõ Félhez segítségkérés céljából, hogy az segélycsapatokat, felszerelést és segélyszállítmányokat küldjön a számára; — a „segítségnyújtó Szerzõdõ Fél” azt a Szerzõdõ Felet jelöli, amely eleget tesz a másik Szerzõdõ Fél megkeresésének; — a „segítségnyújtás” a jelen Egyezmény alapján a segítséget nyújtó Szerzõdõ Fél által a segítséget kérõ Szerzõdõ Félnek a természeti és civilizációs katasztrófák és súlyos balesetek következményeinek felszámolásához, illetve a mentéshez nyújtott segítséget jelenti, a szükséges szakemberek küldése, szolgáltatások, anyagok, javak biztosítása révén; — az „illetékes hatóság” a Szerzõdõ Felek által, a segítség kérést tartalmazó megkeresés továbbítására, illetve a segítségnyújtás tárgyában történõ döntésre kijelölt szerv, amelynek feladata továbbá a jelen Egyezmény végrehajtásával kapcsolatos tevékenységek összehangolása; — a „segélycsapatok” a segítséget nyújtó Szerzõdõ Fél szakértõit vagy azok csoportját jelenti, beleértve a polgári védelmi és egyéb olyan szervezet tagjait, akiket a segítséget nyújtó Szerzõdõ Fél segítségnyújtásra kijelölt és megfelelõ szakmai felkészültséggel és felszereléssel rendelkeznek; — a „katasztrófa helyzet és súlyos baleset” az az esemény, amely egy meghatározott területen vagy létesítményben bekövetkezõ pusztító természeti erõ vagy emberi tevékenység következtében jött létre, és amely az emberek életét és/vagy egészségét, az anyagi javakat vagy a környezetet jelentõs mértékben károsítja vagy veszélyezteti, — a „katasztrófák és súlyos balesetek megelõzése” elõzetes intézkedések összessége, melyek célja a katasztrófák és súlyos balesetek következményei kockázatának lehetõ legnagyobb mértékû csökkentése; — a „katasztrófa sújtotta terület” az a terület, ahol a katasztrófa helyzet bekövetkezett; — a „mentési munkálatok” azon tevékenységek összessége, melyek célja katasztrófák és súlyos balesetek bekövetkezése esetén az emberi élet mentése, a lakosság egészségének védelme, a környezeti, a kulturális és az anyagi veszteségek, valamint a másodlagos hatások csökkentése; — „felszerelés” a segítségnyújtáshoz szükséges anyagok, mûszaki és közlekedési eszközök, a segélycsapatok mentési felszerelései, valamint az azok mûködéséhez szükséges anyagok, mentõ kutyák, illetve a segítségnyújtásban résztvevõk személyes szükségletei kielégítését szolgáló anyagi javak; — „segélyszállítmány” mindazon elsõdleges fontosságú anyagi javak, amelyek a katasztrófák és súlyos balesetek következményeinek csökkentésére szolgálnak, és amelyeket a katasztrófa sújtotta lakosság között térítésmentes átadásra szánnak; — a „tranzit állam” bármelyik Szerzõdõ Fél állama, amelynek területén a segélycsapatok áthaladnak, vagy amelynek területén keresztül harmadik ország számára segítségnyújtás céljából segélyszállítmányokat vagy felszerelést szállítanak.

Source: https://magyarkozlony.hu/hivatalos-lapok/45e9ef8a57d7041f3bfcebb9bc2f50b709346624/dokumentumok/9a3c4dec9a281e90bb9072a46b356eeed337be59/letoltes